Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 690/12/7706	Poprad, 8.4.2013
EEČ : 2-57-39-2013

U Z N E S E N I E

Trestná vec:	obvinený XXXXX 
Prečin:	prečin zanedbania povinnej výživy podľa § 207 ods. 1, ods. 3 písm. b/ Trestného zákona s poukazom na § 138 písm. j/ Trestného zákona

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletých detí XXXXX, nar. 27.10.1995, XXXXX, nar. 21.02.1999, a XXXXX, nar. 26.10.2000, hoci mu vyživovacia povinnosť vyplýva zo Zákona o rodine a rozsudkom Okresného súdu XXXXX sp. zn.:                                                                                                                                       XXXXX zo dňa 31.01.2007, právoplatným dňa 01.03.2007, bol zaviazaný prispievať na výživu maloletého XXXXX sumou 1.200,- Kč, maloletého XXXXX sumou 1.000,- Kč a maloletého XXXXX sumou 700,- Kč vždy do 15. dňa v mesiaci vopred k rukám matky XXXXX a následne rozsudkom Okresného súdu XXXXX sp. zn.: XXXXX zo dňa 27.01.2009, právoplatným dňa 04.04.2009, bol zaviazaný prispievať na výživu maloletého XXXXX sumou 1.000,- Kč, počnúc dňom 01.09.2008, vždy do 15. dňa  v mesiaci   vopred  k rukám  matky   XXXXX,                                                                                                                                                                                                                                                                                                                                                                                                                                                                                                                si túto vyživovaciu povinnosť od 05.01.2010 do 25.02.2013 v XXXXX, okr. XXXXX, a inde úmyselne riadne neplnil, pričom ako výživné v priebehu roka 2010 zaplatil spolu sumu 1.230,- €, v priebehu roka 2011 zaplatil spolu sumu 1.170,- € a v období od začiatku roka 2012 do dňa 26.09.2012 zaplatil spolu sumu 1.170,- €, čím mu takto za uvedené obdobie vznikol dlh na výživnom voči matke detí XXXXX v sume 1.209,31 € /30.768,49 Kč/, pričom obvinený XXXXX bol v sledovanom období zamestnaný a mal pravidelný príjem, a v dňoch 22.10.2012, 06.11.2012, 27.11.2012 a 10.12.2012 zaplatil vždy po 130,- €, dňa 07.01.2013 zaplatil sumu 260,- €, dňa 05.02.2013 zaplatil sumu 130,- € a dňa 25.02.2013 zaplatil sumu 390,- €, čím dlžné výživné v plnej výške uhradil,

lebo zanikla trestnosť činu

Odôvodnenie:
     Uznesením vyšetrovateľa Okresného riaditeľstva PZ, Odboru kriminálnej polície  XXXXX sp. zn.: XXXXX zo dňa 02.10.2012 bolo začaté trestné stíhanie a súčasne vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Trestného zákona s poukazom na § 138 písm. j/ Trestného zákona na tom skutkovom základe,  že ako otec maloletých detí XXXXX, nar. 27.10.1995, XXXXX, nar. 21.02.1999, a XXXXX, nar. 26.10.2000, hoci mu vyživovacia povinnosť vyplýva zo Zákona o rodine a rozsudkom Okresného súdu XXXXX sp. zn.:                                                                                                                                      XXXXX zo dňa 31.01.2007, právoplatným dňa 01.03.2007, bol zaviazaný prispievať na výživu maloletého XXXXX sumou 1.200,- Kč, maloletého XXXXX sumou 1.000,- Kč a maloletého XXXXX sumou 700,- Kč vždy do 15. dňa v mesiaci vopred k rukám matky XXXXX a následne rozsudkom Okresného súdu XXXXX sp. zn.: XXXXX zo dňa 27.01.2009, právoplatným dňa 04.04.2009, bol zaviazaný prispievať na výživu maloletého XXXXX sumou 1.000,- Kč, počnúc dňom 01.09.2008, vždy do 15. dňa  v mesiaci   vopred  k rukám matky XXXXX,                                                                                                                                                                                                                                                                                                                                                                                                                                                                                                           si túto vyživovaciu povinnosť od 05.01.2010 doposiaľ v XXXXX, okr. XXXXX, a inde úmyselne riadne neplnil, pričom ako výživné v priebehu roka 2010 zaplatil spolu sumu 1.230,- €, v priebehu roka 2011 zaplatil spolu sumu 1.170,- € a v období od začiatku roka 2012 do dňa 26.09.2012 zaplatil spolu sumu 1.170,- €, čím mu takto za uvedené obdobie vznikol dlh na výživnom voči matke detí XXXXX v sume 640,53 € /16.064,49 Kč/. 

    Obvinený XXXXX k skutku, kladenému mu za vinu, vypovedal, že  si je vedomý vyživovacej povinnosti voči svojim maloletým deťom. Od 18.01.2009 pracuje v pekárni XXXXX kde dosahoval čistý mesačný príjem od 11.000,- Kč do 13.000,- Kč. Nižší príjem mal len počas dvoch mesiacov v roku 2011 z dôvodu ochorenia a s tým spojenej práceneschopnosti. Uviedol, kedy a v akých sumách uhrádzal výživné, k čomu dodal, že dlžné výživné, ktoré vzniklo, zaplatí. 

    V procesnom postavení poškodenej bola vypočutá XXXXX, matka maloletých detí, ktorá pri výsluch zo dňa 05.10.2012 uviedla, že obvinený XXXXX si v období od 05.01.2010 pravidelne neplnil svoju vyživovaciu povinnosť. Ako výživné v priebehu roka 2010 zaplatil spolu sumu 1.230,- €, v priebehu roka 2011 zaplatil spolu sumu 1.170,- € a v období od začiatku roka 2012 do dňa 26.09.2012 zaplatil spolu sumu 1.170,- €. Náhradné výživné nepoberala. Deti núdzou netrpeli, nakoľko im dokázala zabezpečiť všetky základné životné potreby. Pri výsluchu zo dňa 27.02.2013 dodala, že obvinený v dňoch 22.10.2012, 06.11.2012, 27.11.2012 a 10.12.2012 zaplatil vždy po 130,- €, dňa 07.01.2013 zaplatil sumu 260,- €, dňa 05.02.2013 zaplatil sumu 130,- € a dňa 25.02.2013 zaplatil sumu 390,- €, čím uhradil celý dlh na výživnom. 

     K jednotlivým úhradám výživného boli doložené aj potvrdenia o platbách Eurogiro a šekové poukážky.

     V rámci skráteného vyšetrovania boli zabezpečené ďalšie listinné dôkazy, a to rozsudok Okresného súdu XXXXX sp. zn.: XXXXX zo dňa 31.01.2007, rozsudok  Okresného súdu XXXXX sp. zn.: XXXXX zo dňa 27.01.2009, rodné listy maloletých detí, potvrdenia o návšteve školy, správy Sociálnej poisťovne - pobočky XXXXX, podľa ktorých obvinený v sledovanom období nepoberal dávku v nezamestnanosti, taktiež nepoberal nemocenské dávky, správy Úradu práce, sociálnych vecí a rodiny XXXXX, podľa ktorých obvinený nebol vedený v evidencii uchádzačov o zamestnanie a nebol poberateľom dávky a príspevkov v hmotnej núdzi od tohto úradu, taktiež  výpis zo živnostenského registra k osobe obvineného XXXXX s evidovanou ukončenou činnosťou k 03.07.2002, ako aj negatívna správa k vlastníckym vzťahom obvineného, taktiež pracovná zmluva uzatvorená obvineným, mzdové listy, vyjadrenie Ústredia  Českej správy sociálneho zabezpečenie k evidencii poistného vzťahu u zamestnávateľa XXXXX XXXXX, a vyjadrenie Okresnej správy sociálneho zabezpečenia XXXXX k vyplateniu náhrady mzdy zamestnávateľom za krátkodobé ochorenie. Doložené boli aj charakteristiky a odpis registra trestov obvineného. 

     V zmysle § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

     Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu. 
  
     V priebehu skráteného vyšetrovania bolo preukázané, že boli naplnené všetky znaky skutkovej podstaty prečinu zanedbania povinnej výživy podľa § 207 ods. 1, ods. 3 písm. b/ Trestného zákona s poukazom na § 138 písm. j/ Trestného zákona,  následne trestnosť činu zanikla vzhľadom k tomu, že obvinený XXXXX dodatočne splnil svoju vyživovaciu povinnosť v celom rozsahu, pričom zanedbanie povinnej výživy nespôsobilo vo vzťahu k oprávneným osobám následky, ktoré by už nebolo možné odstrániť dodatočným splnením vyživovacej povinnosti. 

     Z dôvodov vyššie uvedených preto bolo potrebné rozhodnúť tak, ako je to uvedené vo výrokovej časti tohto uznesenia a trestné stíhanie obvineného XXXXX podľa § 215 ods. 1 písm. h/ Trestného poriadku s poukazom na ustanovenie § 86 písm. a/ Trestného zákona zastaviť, pretože trestnosť činu zanikla. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Mitníková
prokurátorka